ભારત માતાના આવા પનોતા પુત્ર સરદાર વલ્લભભાઇ પટેલનું એક વિશાળકદનું શિલ્પ ગુજરાતની જીવાદોરી સમી મા રેવા નર્મદાના બેટમાં ઊભું થઇ રહ્યું છે. વિશ્ર્વભરના અનેકવિધ ઊંચા શિલ્પોથીય ઊંચું વિશ્ર્વનું સૌથી ઊંચું શિલ્પ બનવા જઇ રહેલું આ શિલ્પ ભારતના વડાપ્રધાન નરેન્દ્ર મોદીનું એક સ્વપ્ન છે. એમનો આ ડ્રીમ પ્રોજેક્ટ દિવસરાત ચાલી રહ્યો છે. તત્કાલીન મુખ્યમંત્રી અને હાલના વડાપ્રધાન નરેન્દ્ર મોદીએ 31 ઓક્ટોબર, ર013ના રોજ પ્રકલ્પનું ભૂમિપૂજન કર્યું હતું. 3 ડિસેમ્બર, ર014થી કામગીરી શરૂ થઇ હતી. દરિયાની સપાટીથી 117 મીટર ઉપર બની રહેલા ભારતના પહેલા ગૃહમંત્રી અને નાયબ વડાપ્રધાન સરદાર વલ્લભભાઇ પટેલની 18ર મીટર (પ97 ફૂટ) ઊંચી પ્રતિમા લગભગ તૈયાર થઇ ગઇ છે. સરદાર વલ્લભભાઇ પટેલની આ પ્રતિમાની ઊંચાઇ ગુજરાત વિધાનસભાની કુલ સીટો (18ર)ની બરોબર રખાઇ છે. આ સ્ટેચ્યૂ આખું તૈયાર થઇ ગયા બાદ દુનિયાની સૌથી ઊંચી પ્રતિમા હશે.